Amahl Pellegrino

Amahl William D'Vaz Pellegrino (født 1990) er en norsk-tanzaniansk fotballspiller som spiller for den amerikanske klubben .San Diego FC Acquires Forward Amahl Pellegrino from the San Jose Earthquakes in Exchange for $300,000 in 2025 GAM Han har tidligere spilt for , , , , , , ,  og San Jose Earthquakes.

 Klubbkarriere 
På grunn av dårlig råd hadde ikke Pellegrino mulighet til å begynne med organisert idrett før han ble ni år. Gjennom ungdomsårene spilte han for Ski- og Ballklubben Skiold, Glassverket, Åskollen og Drammen FK. Til tross for at han var teknisk og scoret mye mål ble han aldri tatt ut på kretslag eller landslag og slet med å få spille på de beste juniorlagene. 

Da han startet sin seniorkarriere, fikk han kontrakt med Drammen FK i 4.divisjon. Etter to sesonger der hadde han et scoringssnitt på over et mål per kamp i 4. divisjon. Som 21-åring ble han plukket opp av nyopprykkede Bærum foran 2012-sesongen deres i 1. divisjon. Pellegrino var ubenyttet reserve i serieåpningen som endte 3-3 mot hans fremtidige arbeidsgiver Bodø/Glimt. Han fikk etter hvert tillit som både ving og midtspiss. Etter to og en halv sesong i Bærum signerte Pellegrino for Eliteserie-klubben Lillestrøm. Oppholdet i Lillestrøm ble ikke en suksess med null mål på 20 kamper. I 2015 gikk han til Mjøndalen der han fikk mer spilletid og målpoeng. I 2017-sesongen ble han toppscorer for Mjøndalen og kjempet om toppscorertittelen i 1. divisjon, men måtte se seg slått av Kristian Fardal Opseth fra Bodø/Glimt. 

Sommeren 2017 ble Pellegrino forsøkt hentet til opprykksjagende Bodø/Glimt, men valgte å bli ut sesongen hos Mjøndalen. Han signerte deretter for Strømsgodset. 

Pellergrino kjempet om toppscorertittelen gjennom hele 2020-sesongen mot Bodø/Glimts Kasper Junker. Han endte opp som toppscorer på Kristiansund med 25 seriemål, men endte to mål bak Junker i Eliteserien. 25 mål på 29 kamper som venstreving sikret han en overgang til Damac FC i Saudi-Arabia. Pellegrino fant seg aldri til rette i Saudi-Arabia og fikk kontrakten terminert. Høsten 2021 signerte han for regjerende seriemester Bodø/Glimt. I sin debut for Glimt kom han inn i andre omgang mot sin gamle klubb Kristiansund og scora hattrick. Han endte 2021-sesongen med seks seriemål. 

Den 16. september 2021 scora Pellegrino 3–0-målet i UEFA Europa Conference League-kampen mot  i den første europeiske gruppespillkampen i Bodø/Glimts historie. Han scora også 5–1-målet i 6–1-seieren mot  i samme gruppespill.

I 2022 ble Pellegrino toppscorer i Eliteserien, og han ble kåret til Årets spiller i norsk fotball av VG.

 Landslag 
Det var spekulasjoner i media om Pellegrino kom til å bli hentet inn i landslagstroppen til  både i 2020-sesongen, og etter at han signerte for Bodø/Glimt i 2021-sesongen. Han har over flere år vært etterspurt av , siden han har både norsk og tanzaniansk statsborgerskap. Landslaget til Tanzania godtok ikke dobbelt statsborgerskap, men i juni 2023 ble han likevel tatt ut.Pellegrino tatt ut på landslaget  

 Meritter 

 Klubb 
 Bodø/Glimt
 Seriemester Eliteserien: 2021, 2023.

Referanser

Eksterne lenker

 «Amahl William Pellegrino» , profil på altomfotball.no

Kategori:Norske fotballspillere
Kategori:Tanzanianske fotballspillere
Kategori:Fotballspillere for Bærum SK
Kategori:Fotballspillere for Lillestrøm SK
Kategori:Fotballspillere for Mjøndalen IF
Kategori:Fotballspillere for Strømsgodset TF‎
Kategori:Fotballspillere for Kristiansund BK‎
Kategori:Fotballspillere for Damac FC
Kategori:Fotballspillere for FK Bodø/Glimt
Kategori:Fotballspillere for San Jose Earthquakes
Kategori:Fotballspillere for San Diego FC
Kategori:Norske fotballspillere i USA
Kategori:Norske fotballspillere i Saudi-Arabia
Kategori:Personer fra Drammen kommune